2)

Korvataan 2 artikla seuraavasti: ”2 artikla 1. Saksan on varmistettava, a) rajoittamatta direktiivin 2001/89/EY mukaisten toimenpiteiden ja erityisesti sen 9, 10 ja 11 artiklan soveltamista, i) ettei sikoja kuljeteta liitteessä I olevassa A kohdassa luetelluilla alueilla sijaitsevilta tiloilta; ii) että teurassikojen kuljettaminen liitteessä I olevassa A kohdassa lueteltujen alueiden ulkopuolella sijaitsevilta tiloilta kyseisillä alueilla sijaitseviin teurastamoihin ja sikojen kauttakuljetus kyseisten alueiden läpi sallitaan ainoastaan — pääteitä tai rautateitä pitkin ja — toimivaltaisen viranomaisen antamien yksityiskohtaisten ohjeiden mukaisesti, jotta tällaiset siat eivät pääse suoraan eivätkä välillisesti kosketuksiin muiden sikojen kanssa kuljetuksen aikana; b) ettei sikoja kuljeteta liitteessä I olevassa B kohdassa luetelluilta alueilta muille Saksan alueille, paitsi jos kyseessä on suora kuljetus, jossa kuljetetaan i) teurassikoja teurastamoon välitöntä teurastusta varten edellyttäen, että siat ovat peräisin yhdeltä ainoalta tilalta; ii) jalostus- ja lihotussikoja tilalle edellyttäen, että siat ovat olleet vähintään 30 päivää tai, jos ne ovat alle 30 päivän ikäisiä, syntymästään asti yhdellä tilalla, — joka ei ole vastaanottanut eläviä sikoja kyseisten sikojen lähettämistä välittömästi edeltäneiden 30 päivän aikana; ja — jolla on suoritettu päätöksen 2002/106/EY liitteessä olevan IV luvun D kohdan 2 alakohdan mukaiset kliiniset tutkimukset, joista on saatu negatiiviset tulokset. 2. Poiketen siitä, mitä 1 kohdan a alakohdassa säädetään, toimivaltainen viranomainen voi sallia sikojen kuljettamisen tilalta, joka sijaitsee liitteessä I olevassa A kohdassa luetelluilla alueilla, mutta suoja- tai valvontavyöhykkeen ulkopuolella, a) suoraan kyseisillä alueilla sijaitsevaan teurastamoon tai poikkeustapauksessa kyseisten alueiden ulkopuolella Saksassa sijaitseviin nimettyihin teurastamoihin välitöntä teurastusta varten edellyttäen, että siat lähetetään tilalta, jolla on suoritettu päätöksen 2002/106/EY liitteessä olevan IV luvun D kohdan 3 alakohdan mukaiset kliiniset tutkimukset, joista on saatu negatiiviset tulokset; b) kyseisillä alueilla sijaitsevalle tilalle edellyttäen, että siat ovat olleet vähintään 45 päivää tai, jos ne ovat alle 45 päivän ikäisiä, syntymästään asti yhdellä alkuperätilalla, i) joka ei ole vastaanottanut eläviä sikoja kyseisten sikojen lähettämistä välittömästi edeltäneiden 45 päivän aikana; ii) jolla on suoritettu päätöksen 2002/106/EY liitteessä olevan IV luvun D kohdan 2 alakohdan ja IV luvun D kohdan 4 alakohdan toisen, kolmannen ja neljännen alakohdan mukaiset kliiniset tutkimukset, joista on saatu negatiiviset tulokset. c) Poiketen siitä, mitä b alakohdan i alakohdassa säädetään, Saksa voi i) lyhentää 45 päivän ajanjaksoa 20 päivän ajanjaksoon edellyttäen, että b alakohdassa tarkoitettu alkuperätila ei ole sikojen lähettämistä välittömästi edeltäneen kuuden kuukauden ajanjakson aikana vastaanottanut muita sikoja kuin nuoria emakoita yhdeltä ja samalta tilalta; tai ii) keskeyttää 2 kohdan b alakohdan i alakohdassa säädetyn edellytyksen soveltamisen, jos kyseisessä alakohdassa tarkoitettu alkuperätila ei ole vastaanottanut muita sikoja kuin nuoria emakoita, joille on tehty laboratoriotestit 10 päivän aikana ennen lähetystä otetuista näytteistä ja niistä on saatu negatiiviset tulokset seuraavien osalta: — testi vasta-aineiden toteamiseksi ja — kansallisessa vertailulaboratoriossa seitsemän päivän välein tehtävät kaksi peräkkäistä testiä klassisen sikaruton viruksen genomin osoittamiseksi (RT-PCR). 3. Poiketen siitä, mitä 1 kohdan a alakohdassa säädetään, toimivaltainen viranomainen voi sallia sikojen kuljettamisen valvontavyöhykkeellä sijaitsevalta tilalta suoraan sellaiselle nimetylle tilalle, jolla ei ole sikoja ja joka sijaitsee samalla valvontavyöhykkeellä, edellyttäen että a) kuljettaminen tapahtuu direktiivin 2001/89/EY 11 artiklan 1 kohdan f alakohdassa ja 11 artiklan 2 kohdassa säädettyjen edellytysten mukaisesti; b) tilalla, jolta siat lähetetään, on suoritettu päätöksen 2002/106/EY liitteessä olevan IV luvun D kohdan 2 alakohdassa säädetyt tutkimukset ja niistä on saatu negatiiviset tulokset. 4. Poiketen siitä, mitä 1 kohdan a alakohdassa säädetään, toimivaltainen viranomainen voi sallia sikojen kuljettamisen valvontavyöhykkeellä sijaitsevalta tilalta suoraan suojavyöhykkeellä sijaitsevalle nimetylle tilalle edellyttäen, että a) määränpäänä oleva nimetty tila sijaitsee vähintään 10 kilometrin päässä toisen jäsenvaltion kansallisesta rajasta eikä tilalla ole ollut sikoja vähintään 21 päivän aikana siitä päivästä, jona direktiivin 2001/89/EY 12 artiklan mukainen puhdistus ja desinfiointi on suoritettu; b) määränpäänä olevalla nimetyllä tilalla on tehty eläinlääkärin valvonnassa kolmas puhdistus ja desinfiointi ennen sikojen tuomista sinne; c) kaikki siat tuodaan määränpäänä olevalle nimetylle tilalle 20 päivän kuluessa; d) määränpäänä olevalla nimetyllä tilalla oleville sioille tehdään päätöksen 2002/106/EY liitteessä olevan IV luvun E kohdan mukainen serologinen testi näytteistä, jotka otetaan aikaisintaan 40 päivän kuluttua siitä päivämäärästä, jona viimeiset c alakohdassa tarkoitetut siat on tuotu tilalle; e) yhtäkään sikaa ei viedä pois määränpäänä olevalta nimetyltä tilalta muuten kuin d alakohdassa tarkoitetun testin jälkeen suoraan teurastettavaksi liitteessä I olevassa A kohdassa luetelluilla alueilla sijaitsevassa teurastamossa. Saksan toimivaltaisen viranomaisen on pidettävä kirjaa kaikista tällaisista sikojen kuljetuksista ja ilmoitettava niistä viipymättä komissiolle elintarvikeketjua ja eläinten terveyttä käsittelevässä pysyvässä komiteassa.”